Fyrsta skýrsla framtíðarnefndar um þróun samfélags komin út Fyrsta skýrsla framtíðarnefndar forsætisráðherra er komin út og fjallar hún um þróun atvinnulífs , umhverfis , byggðar og lýðfræðilegra þátta . Forsætisráðherra skipaði framtíðarnefndina um mitt ár 2018 til þess að fjalla um áskoranir og tækifæri vegna tæknibreytinga . Framtíðarnefnd forsætisráðherra hefur m.a. það hlutverk að fjalla um þróun þeirra meginstrauma sem koma til með að hafa mótandi áhrif á samfélagið til framtíðar einkum með hliðsjón af þróun umhverfismála og lýðfræðilegum þáttum . • Greina þurfi betur áhrif sjálfvirknivæðingar á landsbyggðina og brothættar byggðir . Í skýrslunni má greina hvaða ytri drifkraftar eru líklegir til að hafa veruleg áhrif á þróun íslensks samfélags á komandi áratugum , bæði með jákvæðum og neikvæðum afleiðingum . Viðbrögð stjórnvalda og úrvinnsla innri drifkrafta komi til með að ráða miklu um það hvernig samfélagið mun þróast . Í vinnu gagnvart þeim drifkröftum sem vega hve þyngst í umfjöllun í skýrslunni er lögð áhersla á sveigjanleika – sveigjanleika í hagkerfinu , menntun og starfi , búsetu og vali á lifnaðarháttum . Samhliða loftslagsbreytingum kunna fiskveiðar að dragast saman um allt að þriðjung árið 2040 . Frekari upplýsingar um efnistök og niðurstöður skýrslunnar veitir Smári McCarthy , alþingismaður og formaður nefndarinnar .